《刘太尉庙》
宋代·刘攽

世乱争斗繁，废兴不可载。磨灭几何人，独兹有馀爱。

空同气雄武，燕蓟风慷慨。曾是鞍马间，而为治民最。

桐乡旧墟好，岘首遗碑在。岁久梁栋倾，地荒松栝大。

古今犹过隙，俛仰成百代。咨嗟畎亩勤，勋业非永赖。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。